
	ACTA 


	Expedient núm.: 
	Òrgan col·legiat: 

	JGL/2023/33 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	9 d’octubre de 2023 

	Durada 
	des de les 16.00 fins a les 17.50 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Joan Parcerisa i Albacete
	1r tinent d’alcaldessa
	Sí

	Maria Pilar Viladrich i Masana
	2a tinenta d’alcaldessa
	Sí

	Ramon Montaner i Viladrich
	3r tinent d’alcaldessa
	No

	Maria Moumen Es Saddouki
	4a tinenta d’alcaldessa
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2023/32 de la Junta de Govern Local de la sessió duta a terme el dia 2 d'octubre de 2023, presentada a la consideració dels membres de la Junta i, en no presentar-se cap consideració, queda aprovada per unanimitat dels seus membres.


ACTIVITATS INNÒCUES
	Expedient 1855/2023. Règim de comunicació – habitatge d’ús turístic

	Favorable
	Tipus de votació: unanimitat

	El regidor delegat de Medi Ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 26/2023
Cèdula d’habitabilitat: CHL00190518001
NIF sol·licitant: **1517**F
Activitat: habitatge d’ús turístic
Registre d'entrada: 2023-E-RC-2386, de 28 de setembre
Resolució: 9 d'octubre de 2023.


	Expedient 1856/2023. Règim de comunicació – habitatge d’ús turístic

	Favorable
	Tipus de votació: unanimitat

	El regidor delegat de Medi Ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 27/2023
Cèdula d’habitabilitat: CHL00414423001
NIF sol·licitant: **1512**C
Activitat: habitatge d’ús turístic
Adreça: plaça de Sant Joan, 9, 3r
Registre d'entrada: 2023-E-RC-2402, de 29 de setembre
Resolució: 9 d'octubre de 2023.


AIGÜES
	Expedient 1830/2023. Revisió facturació aigua 2n trimestre de 2023 

	Favorable
	Tipus de votació: unanimitat

	Vista la sol·licitud de revisió de la facturació d’aigua d’un habitatge situat al carrer de la Creu, corresponent al 2n trimestre de 2023, ja que té un consum molt elevat a causa d’una fuita d’aigua;
A proposta del regidor delegat de Serveis,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda comunicar a la sol·licitant que examinada la documentació aportada per justificar l’avaria, que era un informe de la reparació i una factura de l’instal·lador, falta acreditar fotogràficament la reparació efectuada. Un cop es disposi de tota la documentació, es podrà tramitar la petició de facturació d’aigua per fuita.


	Expedient 1503/2023. Reclamació per problemes amb el subministrament d'aigua a causa de fortes pluges – c/ Segarra

	Favorable
	Tipus de votació: unanimitat

	Vista la reclamació que exposa que, novament, degut a les fortes pluges que hi va haver a la primavera ha tingut problemes amb el subministrament d'aigua a un habitatge situat al carrer de la Segarra, ja que les pluges van portar molta calç i pedretes a l'entrada d'aigua de l'habitatge, col·lapsant el filtre, la qual cosa va provocar que no entrés aigua suficient i va acabar espatllant unes peces de la bomba d'aigua i saturant alguns filtres més, reparació de més de 200,00 €, i demana una solució al problema que hi ha amb el subministrament d'aigua cada vegada que hi ha fortes pluges o bé que als afectats se'ls paguin les averies a causa d'aquests problemes de subministrament;
Vist l'informe emès per l'enginyer municipal i a proposta del regidor delegat de Serveis,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda comunicar a la sol·licitant que els períodes de pluja no tenen cap incidència en la qualitat de l’aigua subministrada en condicions normals de funcionament de la xarxa com així ha estat. L’aigua de la xarxa d’abastament de Solsona té una duresa total de 236 mg CaCO3/l, que equival a 23,6º fH, pel que té una consideració de duresa mitjana (entre 150 i 329 mg/l). Pel que fa a la qualitat de l’aigua, la xarxa d’abastament de Solsona està sotmesa a controls diaris que garanteixen el compliment del Reial decret 3/2023, de 10 de gener, pel qual s'estableixen els criteris tecnicosanitaris de la qualitat de l’aigua de consum, el seu control i subministrament. Les «pedretes» (tosca) són fruit de la duresa de l’aigua, que puntualment es desprenen de les canonades; per tant, en el moment que se li torni a taponar el comptador, ha d’avisar el Servei Municipal d’Aigua i se li netejarà.


	Expedient 638/2022. Exempció pagament taxa recollida escombraries – c/ Molí dels Capellans

	Favorable
	Tipus de votació: unanimitat

	Vista la sol·licitud que exposa que per acord de la Junta de Govern Local, d’11 d’abril de 2022, es va concedir la no aplicació de la taxa de recollida d’escombraries a una nau situada al carrer del Molí del Capellans; aquesta no aplicació va ser efectiva durant l’any 2022 i l’any 2023 s’ha tornat a aplicar i demana:
· el retorn de les taxes de recollida d’escombraries del 1r i 2n trimestre de 2023,
· la no aplicació de la taxa de recollida d’escombraries a la nau esmentada ja que no hi ha activitat, no genera escombraries i no passa el camió de recollida;
A proposta del regidor delegar de Medi Ambient,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda:
· Comunicar a la sol·licitant que la no aplicació de la taxa de recollida d’escombraries es va concedir per a l’anualitat 2022. Per tant, s’havia de fer una nova sol·licitud per l’any 2023.
· Concedir la no aplicació de la taxa de recollida d’escombraries pel 3r i 4t trimestre de 2023 sempre que la nau no tingui cap mena activitat i no generi escombraries.


CEMENTIRI
	Expedient 1806/2023. Canvi de nom de la concessió de dret funerari d’un nínxol

	Favorable
	Tipus de votació: unanimitat

	Vista la sol·licitud de canvi de titular de la concessió de dret funerari d’un nínxol de la part nova E del cementiri municipal de Solsona;
A proposta del regidor delegat de Serveis,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda concedir el canvi de nom sol·licitat, un cop pagada la taxa establerta a l'ordenança corresponent. La taxa per l’expedició d'un títol de nínxol o renovació ascendeix a 19,50 €. Es comunica al sol·licitant que s'ha de passar a recollir el títol del nínxol per l’Oficina d'Atenció Ciutadana.


CONTRACTACIÓ
	Expedient 1780/2023. Contracte menor de servei – acció formativa "Operador/a de logística, magatzem i carretons elevadors”. CTB-016/22

	Favorable
	Tipus de votació: unanimitat

	Vist que, mitjançant l’informe justificatiu de necessitat del contracte de data 28 de setembre de 2023, es va acreditar la necessitat d'aquest Ajuntament de contractar el servei per a l'execució de l’acció formativa "Operador/a de logística, magatzem i carretons elevadors”, de 15 hores.
Vist que en relació a aquest servei, es disposa del pressupost següent:
· Centre de Formació Font, amb NIF núm. B58896234, per un import de 1.800,00 €, exempts d'IVA.
Vist que s’ha emès informe d'Intervenció, en el qual s'acreditava l’existència de crèdit suficient i adequat per finançar la despesa que comporta la celebració del contracte; i es va emetre informe sobre el percentatge que suposa la contractació en relació amb els recursos ordinaris del pressupost vigent, a l’efecte de determinar l’òrgan competent per contractar;
Vist que s’ha emès informe de Secretaria sobre la legislació aplicable i el procediment a seguir;
Examinada la documentació que l’acompanya, vist l’informe de Secretaria, i de conformitat amb l'establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
A proposta del regidor delegat de Desenvolupament Local,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda:
Primer. Formalitzar el contracte de servei amb el contractista Centre de Formació Font, amb NIF núm. B58896234, atès que és un contractista amb experiència acreditada en la capacitació professional d’aquesta especialitat i atès que el contractista proposat no ha subscrit més contractes menors que, individualment o conjuntament, superin l'import límit dels contractes menors dins l'exercici actual, per l'import de:
Import del contracte: 1.800,00 €
Impostos: 0,00 €
Total: 1.800,00 €
Segon. L'objecte del present contracte és dur a terme el servei: acció formativa "Operador/a de logística, magatzem i carretons elevadors”, de 15 hores.
El codi CPV és el següent 80510000-2.
Tercer. Aprovar la despesa corresponent a la prestació d'aquest servei, amb càrrec a l'aplicació:
Exercici
Aplicació pressupostària
Import
IVA/IGIC
Total
2023
4330-22785
1.800,00 €
0,00 €
1.800,00 €
del vigent pressupost.
Quart. En tot cas, la factura haurà de contenir els esments següents:
DIR3 Codi d'entitat: L01252075.
Cinquè. Una vegada realitzada la prestació, incorporar la factura i tramitar el pagament si escau.
Sisè. Notificar la resolució a l’adjudicatari en el termini de deu dies a partir de la data de la signatura.


CULTURA
	Expedient 1821/2023. Museu Diocesà i Comarcal de Solsona – utilització material

	Favorable
	Tipus de votació: unanimitat

	Vista la sol·licitud presentada i subscrita per Montserrat Creus i Vantolra, amb DNI núm. ***4958**, representant del Museu Diocesà i Comarcal de Solsona, en què demana poder utilitzar 16 taules i 25 cadires el dia 12 d’octubre, per poder dur a terme el congrés “El Neolític Mitjà a Catalunya”, que tindrà lloc a la sala polivalent de Solsona;
A proposta del regidor delegat de Cultura,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el que sol·licita.


	Expedient 1822/2023. Amisol – utilització Sala Polivalent i material

	Favorable
	Tipus de votació: unanimitat

	Vista la sol·licitud presentada i subscrita per Josep Caballol i Guilanyà, president de l’Associació Amisol, amb NIF núm. G25021338, en què demana poder fer ús de la sala polivalent i disposar de taules, taulers, cavallets i cadires per a 200 persones el dia 25 de gener de 2024, amb motiu d'una trobada de serveis d’atenció diürna amb diverses entitats del territori Lleidatà, per gaudir d'activitats relacionades amb el Carnaval de Solsona i dur a terme un dinar;
A proposta del regidor delegat de Cultura,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el que sol·licita previ consens amb l’Associació de Festes del Carnaval, ja que en la data sol·licitada a la sala polivalent es duu a terme el muntatge del Carnaval.


	Expedient 1836/2023. Utilització sala polivalent i material

	Favorable
	Tipus de votació: unanimitat

	Vista la sol·licitud d’una ciutadana particular per fer ús del vestíbul de la sala polivalent, així com disposar de taulers, cavallets i cadires per a 100 persones, un congelador, dues neveres i l’equip de so el dia 21 d’octubre, per dur a terme una celebració;
A proposta del regidor delegat de Cultura,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el que sol·licita excepte les dues neveres, ja que només se'n disposa d’una. Es comunica a la sol·licitant que, prèviament, s’haurà de pagar la taxa municipal per l’ús del vestíbul de la sala polivalent, que ascendeix a 194,00 €/acte/dia, i dipositar una fiança de 300,00 € per l’equip de so.


	Expedient 1840/2023. Centre Excursionista del Solsonès – utilització sala d'actes del casal de Cultura i Joventut

	Favorable
	Tipus de votació: unanimitat

	Vista la sol·licitud presentada i subscrita per Joan Castella i Gener, amb DNI núm. ***0762**, president del Centre Excursionista del Solsonès, en què demana poder utilitzar la sala d’actes del casal de Cultura i Joventut el dia 28 d’octubre, de les 9.00 a les 11.00 hores, per dur a terme un seminari sobre caminades i curses d’orientació;
A proposta del regidor delegat de Cultura,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el que sol·licita.


DESENVOLUPAMENT LOCAL
	Expedient 1834/2023. 3a edició Solsoterra, Fira de la Terra del Solsonès, 21 i 22 d'octubre de 2023

	Favorable
	Tipus de votació: unanimitat

	Vista la sol·licitud presentada i subscrita per M. Claustre Sunyer i Cantons, presidenta per delegació del Consell Comarcal del Solsonès, en què, amb motiu de la tercera edició del Solsoterra, Fira de la Terra del Solsonès, que se celebrarà a Solsona els dies 21 i 23 d’octubre, demana els espais, material i serveis que es detallen a continuació:
Espais:
· plaça de la Catedral per a la ubicació de les parades de l’associació La Menestrala
· carrer de Sant Miquel i carrer del Castell per a les parades d’artesania ecològica i de proximitat
· plaça Major per a les parades de venda de bolets, així com també el divendres 20 d’octubre, de les 18.00 a les 22.00 hores, per a l’acte de presentació de les Jornades Gastronòmiques de Tardor
· plaça del Palau per als tallers i activitats infantils
· plaça de les Moreres per al Solsbirra Fest, festival de la cervesa artesana (aquest espai serà necessari des del dijous 19 d’octubre, per al muntatge, fins el dilluns 23 d’octubre, per al desmuntatge dels estands)
· entrada de l’edifici de l’Ajuntament de Solsona per a l’exposició de bolets organitzada pel Grup de Natura del Solsonès
· auditori de la sala polivalent el dijous 19 d’octubre, de les 16.00 a les 21.00 hores, per al taller de cuina
· sala cultural de l’Ajuntament el dissabte 21 d’octubre, de 16.30 a les 20.00 hores, per a la xerrada “Viure en una casa sana” a càrrec d’Elisabet Silvestre
· Teatre comarcal de Solsona el dissabte 21 d’octubre, de les 17.00 a les 24.00 hores, per al concert solidari amb Salva Racero Trio organitzat en benefici del Rebost Solidari del Solsonès
· ús de la sala polivalent, en cas de pluja, durant tot el cap de setmana.
Els horaris de la Fira seran el dissabte 21 d’octubre, de les 10.00 a les 20 hores, i el diumenge 22 d’octubre, de les 10.00 a les 14.00 hores, a excepció del mercat de cervesa artesana que el dissabte 21 d’octubre finalitzarà a les 21.30 hores.
Material i serveis:
· megafonia del nucli antic en funcionament durant els dos dies
· tres punts de llum a la plaça Major (un amb potència suficient per a endollar-hi la cuineta a la paret del Banc Santander, un a davant de la llibreria Verdaguer i l’altre davant de l’antiga oficina de Caixa de Manresa)
· dos punts de llum a la plaça de la Catedral (un a la font i l’altre a la teiera ubicada a la cantonada de la Catedral)
· dos punts de llum al carrer de Sant Miquel (un davant del despatx del Rossend Mujal i l’altre davant l’antiga botiga de Cal Dach)
· un punt de llum a la plaça de Palau (davant la botiga de Ca la Carme)
· un punt de llum a la plaça de davant l’Ajuntament
· un punt de llum a la plaça de la Torre de les Hores
· dos punts de llum a la plaça de les Moreres (un dels quals amb potència suficient per a connectar-hi dues food trucks)
· incrementar la il·luminació de l’entrada de l’ajuntament per a l’exposició de bolets
· baixar les pilones del carrer de Sant Miquel i del Vall Calent pel muntatge del dissabte dia 21 d’octubre (de les 8.00 a les 11.00 hores) i desmuntatge del diumenge dia 22 d’octubre (de les 13.30 a les 15.00 hores)
· taules i cadires per 50 persones a l’auditori de la Sala Polivalent pel taller cuina del dijous 19 d’octubre
· 100 cadires a la plaça de Palau per l’obra de teatre del dissabte al matí
· equip de so i tècnic a la plaça Major per:
· taller familiar d’esmorzars i dinars saludables del dissabte 21 d’octubre, de les 11.30 a les 12.00 hores
· xerrada sobre la salut intestinal del diumenge 22 d’octubre, de les 11.30 a 13.00 hores.
· Material per a la plaça Major:
· 20 taulers de fusta més els cavallets corresponents (del local del Consell Comarcal del Solsonès)
· sis taules altes (local del Consell Comarcal del Solsonès)
· 70 cadires
· 25 taules de plàstic
· escenari petit (només el divendres 19 d’octubre)
· contenidors de vidre, envasos i orgànica
· tires de llum de l’Ajuntament i instal·lar-les el divendres al vespre.
· Material per a la plaça de les Moreres
· un escenari gran de 8x4 m, cortines negres i estructura per a darrera de l’escenari per a subjectar-les
· 20 tanques grogues
· 25 taules de plàstic
· 150 cadires
· contenidors de vidre, envasos i orgànica per a fer dues illes (cal buidar-los el dissabte 21 d’octubre, al vespre)
· dues barres de l’estand de les botifarres (local del Consell Comarcal del Solsonès)
· totes les tauletes, bancs i taules altes de fusta així com dos bocois i panell de fusta publicitari (local del Consell Comarcal del Solsonès)
· set tanques altes d’obra i peus de formigó (local del Consell Comarcal del Solsonès)
· màstil al centre de la plaça per a instal·lar-hi la il·luminació
· instal·lar tires de llum i cintes de decoració (realitzar el muntatge, el material ja el tenim)
· instal·lar parets de fusta de decoració (entrada i wc)
· gespa artificial vella del camp de futbol per cobrir un espai d’uns 5x10 m.
· Cuineta de l’Agència els dos dies de la Fira a la plaça Major i el divendres 19 d’octubre, al vespre, per als tastets del Gremi d’Hostaleria
· Deixar lliure els aparcaments de tota la plaça de les Moreres a partir del dijous 19 d’octubre fins el dilluns 23 d’octubre, a la tarda. Les taquilles, el punt de recàrrega de cotxes elèctrics i els aparcaments contigus quedaran lliures. Cal però, reservar-hi una plaça per a minusvàlids i una per a la farmàcia, ja que les actuals quedaran fora d’ús.
A proposta dels regidors delegats de Desenvolupament local i de Governació i de l’alcaldessa,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el que sol·licita excepte l’ús de la sala polivalent, en cas de pluja, ja que està cedida a una altra entitat i el tècnic a la plaça Major el dissabte 21 d’octubre, al matí, per manca de disponibilitat. Ara bé, s’instal·larà l’equip de megafonia i es vindrà a recollir. Cal adreçar-se a l'Oficina Ambiental de Solsona, situada al carrer del Castell, 17, 1r pis, per sol·licitar els contenidors per al reciclatge de les deixalles i informar-los de les necessitats de la neteja per als dos dies de la Fira.


DRETS SOCIALS
	Expedient 1839/2023. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud d’una targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002,
A proposta de la regidora delegada de Drets Socials,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda autoritzar al sol·licitant la targeta d’aparcament individual número 25207-2023-287-5227X.


	Expedient 1857/2023. Dia internacional de la gent gran, dia 1 d'octubre

	Favorable
	Tipus de votació: unanimitat

	Vista la sol·licitud presentada i subscrita per Rosa Anguera i Cos, representant de la Fundació Privada Hospital Pere Màrtir Colomés, amb NIF núm. G25023813, en què exposa que el dia 1 d'octubre se celebra el Dia internacional de la gent gran, per la qual cosa demana que s’il·lumini de color verd la façana de l’ajuntament el dia 1 d'octubre, per reivindicar i conscienciar la societat sobre els reptes de l'envelliment i el respecte a la saviesa i la dignitat de totes les persones;
A proposta de la regidora delegada de Drets Socials,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, resolc il·luminar de color verd la façana de l’ajuntament el primer d'octubre, amb motiu del Dia internacional de la gent gran, fins a les 23.00 hores, tal com marca la normativa actual.


	Expedient 1799/2023. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2022/00063, i a proposta de la regidora delegada de Drets Socials,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda atorgar una subvenció de quaranta euros (40,00 €), a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 1801/2023. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2016/00265, i a proposta de la regidora delegada de Drets Socials,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda atorgar una subvenció de noranta euros (90,00 €), a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 1802/2023. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2016/00098, i a proposta de la regidora delegada de Drets Socials,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda atorgar una subvenció de noranta euros (90,00 €), a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


GOVERNACIÓ
	Expedient 1800/2023. Casal Popular La Fura – mostra de cultura popular amb perspectiva de gènere, dia 11 de novembre de 2023

	Favorable
	Tipus de votació: unanimitat

	Vista la sol·licitud presentada i subscrita per David Caelles i Fernández, representant del Casal Popular La Fura, amb NIF núm. G25599721, en què, amb motiu de l’organització de la mostra de cultura popular amb perspectiva de gènere que se celebrarà el dia 11 de novembre, a partir de les 16.30 hores, amb una plantada de gegants al vestíbul del teatre comarcal o a la plaça de Sant Roc (pendent de determinar), un espectacle al teatre comarcal on es presentaran dues gegantes de nova creació, una cercavila pel nucli antic, amb el recorregut següent: Vall Fred (cruïlla amb el carrer dels Escolapis), plaça de Sant Roc, carrer de Sant Miquel Petit, carrer de la Regata, plaça de Sant Joan, carrer de la Mare de Déu, plaça Major, on es faran els balls de lluïment, carrer del Castell, travessia de Sant Isidre, plaça de Sant Isidre, carrer Estret i plaça de Sant Pere, i un sopar popular amb totes les colles i agrupacions participants a la plaça de Sant Pere, demana poder utilitzar el material i els serveis que es detallen a continuació:
· prohibir l’aparcament de vehicles a la part de dalt de la plaça de Sant Roc, entre les 16.00 i les 20.00 hores, a la plaça de Sant Joan i a la plaça Major, entre les 18.00 i les 20.00 hores, a la plaça de Sant Isidre, entre les 18.00 a les 21.00 hores i la part de dalt de la plaça de Sant Pere, entre les 18.00 i les 01.30 hores
· tallar la circulació de vehicles durant el recorregut de la cercavila
· entre 100 i 150 cadires a la part de dalt de la plaça de Sant Pere
· les tires de llums
· una connexió al subministrament elèctric a la part de dalt de la plaça de Sant Pere
· l’altaveu portàtil a la plaça Major
· poder utilitzar la màquina de fum del Teatre Comarcal
· els gegantons de l’Ajuntament per a exposar-los al vestíbul del Teatre Comarcal
· que els lavabos del teatre comarcal siguin inclusius i no sexistes;
Vist l'informe 433/2023 emès per la Policia Local i a proposta dels regidors delegats de Governació i de Cultura,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat. Es comunica al sol·licitant que l'Ajuntament no es pot comprometre amb la màquina de fum del teatre comarcal, ja que està espatllada, i que l’organització serà la responsable dels danys i/o desperfectes que es puguin ocasionar durant la cercavila. Per altra banda, l’activitat no ha d’impedir la circulació de qualsevol vehicle d’urgències i no ha de quedar cap entrada de cap habitatge obstruïda per l’activitat. Cal separar i gestionar correctament els residus generats per aquesta celebració i adreçar-se a l’Oficina Ambiental de Solsona, situada al carrer del Castell, 17, 1r pis, per sol·licitar els contenidors per al reciclatge de les deixalles.


	Expedient 1798/2023. C. P. c/ Bisbe Lasala, 6 - Edifici Girasol – canvi ubicació pas de vianants

	Desfavorable
	Tipus de votació: unanimitat

	Vista la sol·licitud de la C. P. del carrer del Bisbe Lasala, 6, edifici Girasol, amb NIF núm. H25657925, en què sol·licita que es valori la possibilitat de traslladar el pas de vianants situat a la cantonada del carrer del Bisbe Lasala amb el carrer de Sant Agustí i col·locar-lo davant de l’entrada de l’edifici del carrer del Bisbe Lasala, 6, adaptant l’alçada de les voreres de manera que les persones amb dificultat de mobilitat tinguin l'accés franc des del carrer;
Vist l’informe 432/2023 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda comunicar al sol·licitant que no es pot atendre la seva petició. Una vegada inspeccionada la zona, no es recomana realitzar aquest desplaçament, ja que el pas de vianants actual està col·locat de manera que qualsevol vianant que es desplaci per aquesta vorera pugui continuar seguint el pas natural del carrer i que, per contrari, si es mogués aquest pas davant de l’edifici del carrer del Bisbe Lasala, 6, només seria d’utilitat per als vianants de l’immoble, en tant que la resta no anirien a buscar el pas de vianants per estar massa allunyat del seu lloc natural.


	Expedient 1831/2023. Informe atestat Policia Local – Delta Residencial

	Favorable
	Tipus de votació: unanimitat

	Vista la sol·licitud que demana un informe de les actuacions policials que s’han dut a terme a l’habitatge de la seva propietat situat al Delta Residencial, a causa de les queixes dels veïns de la comunitat pels sorolls, festes, música forta… que fan els inquilins;
Vist l’informe 440/2023 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda comunicar a la sol·licitant que pot passar a recollir l’informe sol·licitat, de l’única actuació registrada a la base de dades de la Policia Local, a les oficines de l’Ajuntament, un cop pagats els drets corresponents. La taxa per a l’expedició d’un informe d’atestat de la Policia Local ascendeix a 32,00 €. L'import s'haurà d'abonar al compte bancari de l’Ajuntament de Solsona núm. ES60 2100 0081 9902 0000 0425.


	Expedient 476/2023. Autorització pràctiques de tir, dies 25 d'octubre i 28 de novembre de 2023

	Favorable
	Tipus de votació: unanimitat

	Vist l'informe 436/2023, de 5 d'octubre, emès pel caporal cap de la Policia Local de Solsona on demana que s'autoritzi els agents de la Policia Local, amb la seva arma reglamentària, a assistir al Club de Tir Olímpic Berga per tal de realitzar les pràctiques de tir el dies 25 d'octubre i 28 de novembre de 2023;
Vist el que estableix l'article 25 del Decret 219/1996, de 12 de juny, pel qual s'aprova el Reglament d'armament de les policies locals;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda aprovar la sol·licitud presentada i autoritzar les pràctiques de tir els dies 25 d’octubre i 28 de novembre de 2023, al Club de Tir Olímpic Berga, als agents amb núm. de TIP 009, 007, 014, 017, 018, 021, 022, 023, 024, 025 i 029.


	Expedient 1803/2023. Targeta de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la targeta de proximitat per a l’accés de vehicles al nucli antic mitjançant control remot, per a dos vehicles;
Atès que compleix amb els criteris previstos a la normativa reguladora de la targeta de proximitat aprovada per l’Ajuntament de Solsona;
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir les targetes per l'Oficina d'Atenció Ciutadana.


	Expedient 1814/2023. Targeta de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la targeta de proximitat per a l’accés de vehicles al nucli antic mitjançant control remot, per a un vehicle;
Atès que compleix amb els criteris previstos a la normativa reguladora de la targeta de proximitat aprovada per l’Ajuntament de Solsona;
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda concedir el que sol·licita. Es comunica al sol·licitant que s’ha de passar a recollir la targeta per l’Oficina d’Atenció Ciutadana.


	Expedient 1837/2023. Targeta de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la targeta de proximitat per a l’accés de vehicles al nucli antic mitjançant control remot, per a un vehicle;
Atès que compleix amb els criteris previstos a la normativa reguladora de la targeta de proximitat aprovada per l’Ajuntament de Solsona;
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda concedir el que sol·licita. Es comunica a la sol·licitant que s'ha de passar a recollir la targeta per l’Oficina d'Atenció Ciutadana.


MEDI AMBIENT
	Expedient 1819/2023. Alta llicència animals potencialment perillosos

	Favorable
	Tipus de votació: unanimitat

	Vista la sol·licitud d’inscripció d’un gos de raça considerada potencialment perillosa en el Registre d'Animals Potencialment Perillosos d'aquest Ajuntament;
Vist el que disposa la Llei 10/1999, de 30 de juliol, de la Generalitat de Catalunya, sobre tinença de gossos considerats potencialment perillosos i els articles 3 i 4 de la modificació de l'Ordenança reguladora de la tinença, comerç i recollida d'animals de companyia de l'Ajuntament de Solsona, aprovada pel Ple el dia 24 de novembre de 2022 i publicada al BOP de Lleida, núm. 43, del dia 2 de març de 2023 i al DOGC, núm. 8867, del dia 3 de març de 2023;
Examinada la documentació que acompanya la sol·licitud, vist l'informe emès per Secretaria, i de conformitat amb allò que estableix l'article en 21.1.q) de la Llei 7/1985, de 2 d'abril, reguladora de les bases del règim local,
La Junta de Govern Local, en virtut de les facultats que té delegades per decret d’Alcaldia 265/2023, de 14 de juliol, i per unanimitat dels assistents, acorda:
1. Atorgar llicència a la sol·licitant, amb DNI núm. ***9627**, propietària d'aquest animal, per a la tinença i conducció de gossos potencialment perillosos per al gos:
Nom: Zor
Raça: Bully
Data naixement: 19 de juny de 2023
Registre censal municipal: 1597
Codi microxip: 941010000914655
Assegurança de l’animal: Reale Seguros Generales, SA, pòlissa núm. 1332300010666/0.
Aquesta llicència haurà de ser renovada cada cinc anys, amb la finalitat de comprovar que la interessada continua complint els requisits que se li van exigir per a la seva obtenció.
2. Obtinguda la llicència, la propietària tindrà l'obligació d'identificar i registrar l'animal.
3. La titular de la llicència té l’obligació de sol·licitar la inscripció en el Registre municipal d'animals de companyia, secció d’animals potencialment perillosos, dins dels quinze dies següents a la data en què hagi obtingut la llicència corresponent. El número d'inscripció que li correspon serà 41-2023 10 09.
4. En el dors de la llicència hi han de constar totes les obligacions que han de complir els titulars d'una llicència per a la tinença i conducció de gossos potencialment perillosos.
5. Donar trasllat de la inscripció al Registre municipal d’animals potencialment perillosos al Registre de la Generalitat de Catalunya.
6. En compliment de les obligacions establertes en la Llei 10/1999 de 30 de juliol, sobre tinença d'animals considerats potencialment perillosos, en la Llei 50/1999, de 23 de desembre, sobre el Règim jurídic de la tinença d’animals potencialment perillosos i del seu reglament, regulat per Reial decret 287/2002, de 22 de març, s'estableixen com a obligacions del/de la titular de la llicència per a la tinença i conducció de gossos potencialment perillosos, les següents:
· Els propietaris, criadors o forquilles d'animals potencialment perillosos tindran l'obligació d'identificar als animals amb un microxip.
· El/La titular de la llicència té l'obligació de sol·licitar la inscripció en el Registre d'animals potencialment perillosos dins dels quinze dies següents a la data en què hagi obtingut la llicència corresponent.
· La presència d'animals potencialment perillosos en llocs o espais públics exigirà que la persona que els condueixi i controli porti a sobre la llicència administrativa i la certificació acreditativa de la inscripció de l'animal en el Registre municipal d'animals potencialment perillosos.
· Els gossos potencialment perillosos hauran de portar obligatòriament un morrió apropiat per a la tipologia racial de cada animal en llocs i espais públics.
· Hauran de ser conduïts i controlats amb cadena o corretja no extensible de menys de dos metres, sense que pugui portar-se més d’un d'aquests gossos per persona. En cap cas podrà ser conduït per un menor de 18 anys.
· Si l'animal es troba en una finca, casa de camp, xalet, parcel·la, terrassa, pati o qualsevol altre lloc determinat, haurà d'estar lligat, tret que disposi d'habitacle amb la superfície, altura i adequat tancament, per protegir les persones o animals que accedeixin o s'apropin a aquests llocs.
· La substracció o pèrdua de l’animal haurà de ser comunicada pel seu titular al responsable del Registre municipal d'animals potencialment perillosos, en el termini de 48 hores des que tingui coneixement d'aquests fets.
· La venda, traspàs, donació, robatori, mort o pèrdua de l'animal haurà de comunicar-se al registre municipal.
· Pel trasllat d'un animal potencialment perillós d'una Comunitat Autònoma a una altra, si és per un període superior a tres mesos o de manera permanent, s’haurà d'efectuar les inscripcions oportunes en els registres municipals.
· En les fulles registrals de cada animal s’hi farà constar igualment el certificat de sanitat animal, expedit per l’autoritat competent, que acrediti, anualment, la inexistència de malalties o trastorns que el facin especialment perillós.


	Expedient 1610/2022. Queixes per part dels veïns de l'av. Verge de Montserrat en relació a diverses qüestions

	Favorable
	Tipus de votació: unanimitat

	Vista la sol·licitud que exposa la situació límit dels veïns de l’avinguda de la Verge de Montserrat per diverses qüestions:
· des del mes de maig, les voreres del carrer estan completament brutes de pixades de gos
· el solar lliure que hi ha al carrer de la Bòfia està ple de deixalles i excrements
· els dies que obre la sala de festes, al matí següent, hi ha ampolles de vidre i deixalles al carrer;
Comenta també que va fer una instància exposant que el pas de vianants de l’avinguda de la Verge de Montserrat/carrer de la Bòfia és impracticable per a persones amb mobilitat reduïda, denunciant la mala convivència d’aquesta zona entre cotxes i vianants (demanava un pas elevat) i, tot i que se li va contestar que hi havia intenció de modificar i millorar aquesta problemàtica a dia d'avui no s’ha vist cap millora;
A proposta dels regidors delegats de Medi Ambient i de Governació,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda comunicar a la sol·licitant que, pel que fa a les voreres del carrer es vetllarà pel compliment de l'art. 13 de l’Ordenança reguladora de la tinença, comerç i recollida d'animals domèstics de companyia de Solsona, relatiu a la presència d'animals a la via pública. Igualment, es vetllarà pel compliment de l'art. 43 de l'Ordenança de convivència ciutadana, relatiu a la neteja i manteniment del solars. Pel que fa al pas de vianants situat a la cruïlla de l'avinguda Verge de Montserrat amb el carrer de la Bòfia, es procedirà a l'ampliació de les voreres dels extrems del pas i al seu rebaix per a garantir l’accessibilitat a les persones amb mobilitat reduïda.


	Expedient 1685/2023. Queixa en relació a les restes abocades al carrer dels Tints, entre Correus i el pont

	Favorable
	Tipus de votació: unanimitat

	Vista la sol·licitud que exposa que hi ha restes abocades constantment (neteja viària i recollida de residus) al carrer dels Tints entre Correus i el pont; no hi ha alternativa per a dipositar restes ocasionals en aquest tram; la capçada del salze fa que es puguin dur a terme conductes incíviques d’abocament de restes al carrer sense que siguin observades pels veïns, i demana:
· que es retirin les restes (neteja viària i recollida de residus) abocades al costat de la ribera en el tram entre Correus i el pont
· que s’instal·li almenys una paperera o similar en aquest tram
· que es prenguin mesures per a solucionar l’abocament de restes en aquest tram (per exemple, informació, cartells, vigilància, sancions, etc.);
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda comunicar a la persona sol·licitant que es procedirà a la instal·lació de papereres al tram del carrer dels Tints que figura a la sol·licitud. Igualment, es netejarà el sector i es buscaran  solucions per evitar-hi l’abocament de restes.


	Expedient 1688/2023. Associació de familiars de malalts d’Alzheimer i altres demències del Solsonès GIGA – queixa en relació a la recollida de la fracció orgànica

	Favorable
	Tipus de votació: unanimitat

	Vista la sol·licitud presentada i subscrita per Sílvia Gilibets i Parcerisa, en representació de l’Associació de familiars de malalts d’Alzheimer i altres demències del Solsonès GIGA, amb CIF núm. G25850496, en què exposa que des que es va implantar la recollida porta a porta han tingut problemes amb la recollida, especialment de la fracció orgànica, en el sentit que la major part dels dies no els la recullen, tot i tenir-la en un lloc visible i ben il·luminat. Tot i que han parlat amb l’Oficina Ambiental i els han dit que deixin la brossa al migdia o a la tarda, no sempre la recullen de manera ràpida, de manera que els gossos les escampen, per la qual cosa demanen que se’ls ofereixi una solució real i definitiva i se’ls reculli la brossa en els horaris normals de recollida.
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda comunicar a la sol·licitant que s’han realitzat els tràmits amb l’empresa concessionària del servei per garantir la recollida correcta de la totalitat dels residus.


MERCAT
	Expedient 1829/2023. Modificació disposició parada núm. 61 del mercat setmanal de Solsona de venda no sedentària

	Favorable
	Tipus de votació: unanimitat

	Atès que, pel curs 2023-2024, l’Escola Arrels ha adaptat un nou accés per als alumnes d’infantil, just darrera de la parada núm. 61 de flors i planter del mercat setmanal de Solsona;
Atès que, per tal de poder fer compatible aquest nou accés a l’escola i l’exercici de la venda no sedentària a l’esmentada parada, s’han fet algunes petites modificacions en la disposició de la parada sense modificar-ne la ubicació;
Atès que és voluntat d’aquest Ajuntament mantenir la compatibilitat dels dos usos sempre que sigui possible i sense que això afecti l’entrada normal d’alumnes i famílies a l’escola;
A proposta del regidor delegat de Desenvolupament Local,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda:
Primer. Notificar a la titular de la parada afectada el manteniment provisional de la seva disposició actual d’acord amb les modificacions fetes el setembre del 2023 i respectant sempre les mides de la parada concedida.
Segon. Deixar constància que, en cas que es constatin incidències i incompatibilitat entre els dos usos, l’Ajuntament es reserva la possibilitat de modificar la ubicació de l’esmentada parada d’acord amb les competències que li són pròpies per Decret 162/2015, de 14 de juliol, de venda no sedentària en mercats de marxants.


SUBVENCIONS
	Expedient 834/2023. Subvenció – redacció Projecte de climatització del pavelló municipal d’esports

	Favorable
	Tipus de votació: unanimitat

	En data 11 de maig de 2023 l’Ajuntament de Solsona va presentar una sol·licitud de subvenció al Departament d’Agricultura, Ramaderia, Pesca i Alimentació per a la redacció del Projecte de climatització del pavelló municipal d’esports com a refugi climàtic, en base a la Resolució ACC/1147/2023, de 30 de març, per la qual es convocaven les subvencions a ens locals de Catalunya per al desenvolupament d’actuacions de mitigació i d’adaptació al canvi climàtic per als anys 2023 i 2024.
L’art. 8.1 de les bases reguladores (Ordre ACC/27/2023, de 13 de febrer), estableix que cal presentar certificació de l’òrgan competent amb el compromís d’executar l’actuació per a la qual es demana la subvenció en cas d’obtenir-la.
A proposta del regidor delegat d’Esports,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda prendre el compromís d’executar la redacció del Projecte de climatització del pavelló municipal d’esports com a refugi climàtic en el cas d’obtenir la subvenció sol·licitada.


	Expedient 1505/2023. Subvenció – Pla econòmic per a ens locals en l’àmbit de la salut de la Diputació de Lleida, anualitat 2023

	Favorable
	Tipus de votació: unanimitat

	Al BOP núm. 192, de 4 d’octubre de 2023 s'ha publicat l'aprovació definitiva del Pla econòmic per a ens locals en l'àmbit de la Salut de la Diputació de Lleida, anualitat 2023.
D’acord amb l’annex de les bases, a l’Ajuntament de Solsona li correspon un ajut per un import de 49.251,00 €.
Atès que, d’acord amb les bases esmentades, cal l’acceptació formal de l’ajut;
A proposta de l’alcaldessa,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol de 2023, i per unanimitat dels assistents, acorda acceptar la subvenció prevista per a l’Ajuntament de Solsona del Pla econòmic per a ens locals en l’àmbit de la salut de la Diputació de Lleida, anualitat 2023.


URBANISME
	Expedient 1565/2023. Llicència urbanística – reforma interior d’un habitatge, ctra. de Manresa

	Favorable
	Tipus de votació: unanimitat

	Vista la sol·licitud de llicència d'obres per reformar l'interior d’un habitatge existent situat a un immoble de la carretera de Manresa (ref. cadastral 7903004CG7570S0010II) (AS-2023/175);
Vist l'informe emès pels Serveis Tècnics Municipals de 5 d’octubre de 2023, i a proposta de l’alcaldessa i del regidor delegat d’Urbanisme,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Abans de començar les obres cal presentar el document d’acceptació de residus.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança municipal de convivència ciutadana i, en particular, allò referent a la neteja i manteniment de la via pública.
· El promotor es farà responsable de qualsevol desperfecte de la via pública i/o els seus elements, causat pels treballs d’execució de l’obra.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització amb una setmana mínim d’antelació. En tot els casos caldrà posar en consideració de la Policia Local qualsevol alteració en la mobilitat urbana.
· Cal recollir la placa d'obres de les oficines tècniques municipals previ pagament de 8,00 €.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


VINYET
	Expedient 739/2023. Arranjament del camí que va des de la Ctra. de Bassella fins a la casa Bonavista a la ptda. de Sant Pere Màrtir

	Favorable
	Tipus de votació: unanimitat

	Vista la sol·licitud que exposa que el camí que va des de la carretera de Bassella fins a la casa Bonavista es troba en mal estat degut al trànsit de vehicles, per la qual cosa demana que s’arregli;
A proposta del regidor delegat d’Urbanisme,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda comunicar al sol·licitant que, en les actuacions que està duent a terme el Consell Comarcal del Solsonès per a la millora de diversos camins de la comarca, es formigonarà un tram del camí esmentat. Per a la resta del vial, l’Ajuntament continuarà fent el manteniment com s’ha fet fins ara; en el cas d’una nova subvenció, es valorarà adequar el tram restant.


	Expedient 809/2023. Expedient 739/2023. Arranjament del camí que va des de la casa Rocafort fins a la casa Nen a la ptda. de Sant Honorat

	Favorable
	Tipus de votació: unanimitat

	Vista la sol·licitud que demana que s'arregli el tram de camí que va des de la casa Rocafort a la casa Nen, a la partida de Sant Honorat, amb una capa de reg asfàltic, atès que és una solució molt més duradora i, per tant, més econòmica a llarg termini i que es col·loquin dos miralls en dues corbes de visibilitat reduïda que hi ha al camí;
A proposta dels regidors delegats d'Urbanisme i de Governació,
La Junta de Govern Local, en virtut de les facultats que té delegades per decret d'Alcaldia 265/2023, de 14 de juliol, i per unanimitat dels assistents, acorda comunicar al sol·licitant que l’Ajuntament durà a terme el manteniment de l'esmentat camí, tal com s’ha anat fent fins ara, i, en el cas de poder disposar d’una subvenció, es valorarà dur a terme una actuació més definitiva. Pel que fa a la col·locació dels dos miralls acorda comunicar al sol·licitant que no es pot atendre la seva petició.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

